Kalamita — orta asır bizans qalesidir. Onıñ qalımtıları Çorğuna özeniniñ ağzı yanında (İnkerman), platoda, Manastır Qayanıñ cenübiy ğarp qısmındadır. Şimdi tek bazı qulleler ve diger qoruyıcı qurulışlarnıñ viranesi saqlanıp qaldı. «Kalamita» toponimi yañı yunan tilinden «güzel deñiz burnu», eski yunan tilinden ise «qamışlı» dep tercime etile. Qale «Tavriya Hersonesi» milliy qoruğınıñ filialıdır.